《元日读王摩诘逆旅佳节之句感而续之 其一》
明代·陈一松

逆旅逢佳节，征帆未可前。雪华添旧鬓，岁历检新编。

冻浦澌仍结，春云霭欲连。主恩同恋马，清梦尚依然。

作者简介：陈一松，字宗岩。海阳人。明世宗嘉靖二十六年（一五四七）进士，选庶吉士。除兵部主事，迁湖广佥事，历官至工部侍郎。有《玉简山堂集》。清光绪《海阳县志》卷三七有传。